section_heading: Životopis i karijera
paragraph_text: Carlos Checa je rođen 15. listopada 1972. godine. U utrkama Svjetskog prvanstva debitira 1993. godine u klasama 125cc i 250cc na Hondinim motociklima. 1995. godine osvaja španjolsko prvenstvo u klasi 250cc, a u Svjetskom prvenstvu vozi za momčad Fortuna Honda Pons - prvi dio vozi u prvenstvu 250cc, a sredinom sezone dobija mjesto u klasi 500cc kao zamjena za ozlijeđenog Alberta Puiga. Zamomčad Ponsa (odnosno Fortuna Honda Pons, te MoviStar Honda Pons) vozi do kraja sezone 1998., te koristi jedan od najuspješnijih motocikala svih vremena - Honda NSR500. U momčadi Ponsa u Svjetskom prvenstvu 500cc osvaja dvije utrke (VN Katalonije 1996. i VN Madrida 1998. godine), ukupno 9 postolja. U sezoni 1998. u Svjetskom prvenstvu 500cc osvaja četvro mjesto. <br> 1999. godine prelazi u Yamahinu tvorničku momčad - Marlboro Yamaha Team, za koju vozi (uz promjene naziva momčadi) do sezone 2004., u Svjetskom prvenstvu u klasama 500cc (do 2001.), te MotoGP (od 2002., zamjena za 500cc). U ovih 6 sezona u Yamahi, Carloc Checa nije osvojio nijednu pobjedu, ali je imao 13 postolja. Najbolji plasman mu je bio u sezoni 2002. - 5. mjesto. Glavni momčadski kolege u tvorničkoj momčadi Yamahe su mu bili Talijani Max Biaggi (1999.-2002.), Marco Melandri (2003.) i Valentino Rossi (2004.). <br> 2005. godine vozi da Ducatijevu tvorničku momčad - Ducati Marlboro Team uz Lorisa Capirossija. Na kraju sezone završava devetoplasirani u prvenstvu te je bio dva puta na postolju. <br>